biswa921/orwiki-latest-pages-articles-raw huggingface dataset:
ଶିବକୁମାର ଶର୍ମା

ଶିବକୁମାର ଶର୍ମା (୧୩ ଜାନୁଆରୀ ୧୯୩୮-୧୦ ମେ ୨୦୨୨) ଜଣେ ଭାରତୀୟ ଶାସ୍ତ୍ରୀୟ ସଙ୍ଗୀତଜ୍ଞ ଓ ସନ୍ତୁର ବାଦକ ଥିଲେ । ସେ ଭାରତୀୟ ଶାସ୍ତ୍ରୀୟ ସଙ୍ଗୀତରେ ସନ୍ତୁର ବାଦ୍ୟଯନ୍ତ୍ରର ବ୍ୟବହାର ଆରମ୍ଭ କରିଥିଲେ । ପଣ୍ଡିତ ହରିପ୍ରସାଦ ଚୌରାଶିଆଙ୍କ ସହ ମିଶି ସେ ଶିବ-ହରି ନାମରେ ଅନେକ ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା କରିଥିଲେ ।

ସେ ୧୯୮୬ ମସିହାରେ ସଙ୍ଗୀତ ନାଟକ ଏକାଡ଼େମୀ ପୁରସ୍କାର, ୧୯୯୧ ମସିହାରେ ପଦ୍ମଶ୍ରୀ ଓ ୨୦୦୧ ମସିହାରେ ପଦ୍ମ ଭୂଷଣ ସମ୍ମାନରେ ସମ୍ମାନୀତ ହୋଇଥିଲେ ।

 ପ୍ରାରମ୍ଭିକ ଜୀବନ 
ଶିବକୁମାର, ୧୯୩୮ ମସିହାରେ ଜମ୍ମୁଠାରେ ଏକ ସଙ୍ଗୀତପ୍ରେମୀ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଉମାଦତ୍ତ ଶର୍ମା ଜଣେ ଗାୟକ ଓ ତବଲା ବାଦକ ଥିଲେ ।  ତାଙ୍କ ପିତା ଶିବକୁମାରଙ୍କୁ ୫ ବର୍ଷ ବୟସରୁ ସଙ୍ଗୀତ ଶିକ୍ଷାଦେବା ଆରମ୍ଭ କରିଥିଲେ । କ୍ରମେ ପିତା ତାଙ୍କୁ ସନ୍ତୁର ଶିଖିବା ନିମନ୍ତେ ପ୍ରେରିତ କରିଥିଲେ । ସନ୍ତୁର ଏକ ଲୋକ ବାଦ୍ୟ ଓ ଏହାର ସୃଷ୍ଟି ପର୍ସିଆରେ ହୋଇଥିଲା । କାଶ୍ମୀରରେ ଏହି ବାଦ୍ୟର ବହୁଳ ବ୍ୟବହାର ହେଉଥିଲା । ପାରମ୍ପାରିକ କାଶ୍ମୀର ଲୋକଗୀତ ସହିତ ସୁଫୀ ସଙ୍ଗୀତର ମେଳକୁ ପିତା ଉମାଦତ୍ତ ଶର୍ମା ଆବିଷ୍କାର କରିଥିଲେ ଓ ପୁଅ ଶିବକୁମାରଙ୍କୁ ସନ୍ତୁରରେ ସେ ସଙ୍ଗୀତ ବଜେଇବାକୁ ପ୍ରେରିତ କରିଥିଲେ । ଶିବକୁମାର ୧୩ ବର୍ଷ ବୟସରୁ ସନ୍ତୁର ଶିଖିବା ଆରମ୍ଭ କରିଥିଲେ ଓ ୧୯୫୫ ମସିହାରେ ମୁମ୍ବାଇଠାରେ ସେ ନିଜର ପ୍ରଥମ ସନ୍ତୁର ବାଦ୍ୟ ପ୍ରଦର୍ଶନ କରିଥିଲେ ।

 ସଙ୍ଗୀତଜ୍ଞ ଜୀବନ 
thumb|ଶିବକୁମାର ୧୯୮୮ ମସିହାରେ
ଶିବକୁମାର, ନିଜ ପିତାଙ୍କ ସହିତ ସନ୍ତୁର ବଜାଇବା ଆରମ୍ଭ କରିଥିଲେ । ଭାରତୀୟ ଶାସ୍ତ୍ରୀୟ ସଙ୍ଗୀତରେ ସନ୍ତୁରର ବ୍ୟବହାରରେ ଶ୍ରେୟ ତାଙ୍କୁ ମିଳେ । ହରିପ୍ରସାଦ ଚୌରାସିଆଙ୍କ ସହ ବଂଶୀରେ ଓ ଜାକିର ହୁସେନଙ୍କ ସହ ତବଲାରେ ଅନେକ ଥର ଯୁଗଳବନ୍ଦୀ ପ୍ରଦର୍ଶନ କରିଥିଲେ । ୧୯୬୭ ମସିହାରେ ହରିପ୍ରସାଦ ଚୌରାସିଆ ଓ ଗିଟାର ବାଦକ ବ୍ରିଜ ଭୂଷଣ କାବ୍ରାଙ୍କ ସହ ମିଳିତ ଭାବରେ ସେ କଲ ଅଫ ଦ ଭ୍ୟାଲି ନାମରେ ଏକ ଆଲବମ ପ୍ରସ୍ତୁତ କରିଥିଲେ । ଏହି ଆଲବମଟି ସର୍ବକାଳୀନ ଲୋକପ୍ରିୟ ଶାସ୍ତ୍ରୀୟ ସଙ୍ଗୀତ ଆଲବମମାନଙ୍କ ଭିତରେ ପରିଗଣିତ ହୁଏ ।

ଅନେକ ହିନ୍ଦୀ ଚଳଚ୍ଚିତ୍ରରେ ସେ ସଙ୍ଗୀତ ନିର୍ଦ୍ଦେଶନା କରିଥିଲେ । ୧୯୫୬ ମସିହାରେ ଭି ଶାନ୍ତାରାମଙ୍କ ଝନକ ଝନକ ପାୟଲ ବାଜେ ଚଳଚ୍ଚିତ୍ରର ଏକ ଅଂଶରେ ସେ ସଙ୍ଗୀତ ନିର୍ଦ୍ଦେଶନା ଆରମ୍ଭ କରିଥିଲେ । ହରିପ୍ରସାଦ ଚୌରାସିଆଙ୍କ ସହ ମିଶି ଶିବ-ହରି ନାମରେ ସେ ସିଲସିଲା (୧୯୮୦) , ଫାସଲେ (୧୯୮୫) , ଚାନ୍ଦନୀ (୧୯୮୯) , ଲମ୍ହେ (୧୯୯୧) , ଡର (୧୯୯୩) ଆଦି ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ । ରାହୁଳ ଦେବ ବର୍ମନଙ୍କ ସଙ୍ଗୀତ ନିର୍ଦ୍ଦେଶନାରେ ୧୯୬୫ ମସିହାରେ ଚଳଚ୍ଚିତ୍ର ଗାଇଡ଼ର ଗୀତ ମୋ ସେ ଛଲ କିଏ ଯାଏରେ ସେ ତବଲା ବାଦନ କରିଥିଲେ ।

 ବ୍ୟକ୍ତିଗତ ଜୀବନ 
ଶିବକୁମାର, ମନୋରମାଙ୍କୁ ବିବାହ କରିଥିଲେ ଓ ତାଙ୍କର ଦୁଇଟି ପୁଅ ଅଛନ୍ତି । ତାଙ୍କ ପୁଅ ରାହୁଲ ମଧ୍ୟ ଜଣେ ସନ୍ତୁର ବାଦକ ଓ ପିତାଙ୍କ ସହ ୧୯୯୬ ମସିହାରୁ ମଞ୍ଚରେ ସନ୍ତୁର ବାଦନ କରିଛନ୍ତି ।  

 ମୃତ୍ୟୁ 
୨୦୨୨ ମସିହା ମେ ମାସ ୧୦ତାରିଖରେ ହୃଦ୍‌ରୋଧ ଯୋଗୁ ଶିବକୁମାରଙ୍କର ପରଲୋକ ଘଟିଥିଲା ।

 ସମ୍ମାନ ଓ ପୁରସ୍କାର 
thumb|ରାଷ୍ଟ୍ରପତି ପ୍ରଣବ ମୁଖାର୍ଜୀଙ୍କଠାରୁ ସଙ୍ଗୀତ ନାଟକ ଏକାଡ଼େମୀ ଫେଲୋସିପ ଗ୍ରହଣ କରୁଥିବା ଅବସରରେ
 ପଦ୍ମ ଭୂଷଣ - ୨୦୦୧
 ପଦ୍ମଶ୍ରୀ - ୧୯୯୧
 ସଙ୍ଗୀତ ନାଟକ ଏକାଡ଼େମୀ ପୁରସ୍କାର - ୧୯୮୬
 ବାଲ୍ଟିମୋର ସହରର ସମ୍ମାନଜନକ ନାଗରିକତା - ୧୯୮୫,
 ପ୍ଲାଟିନୋମ ଡିସ୍କ, କଲ ଅଫ ଦ ଭ୍ୟାଲି ଆଲବମ ପାଇଁ 
 ପ୍ଲାଟିନୋମ ଡିସ୍କ, ସିଲସିଲା ଚଳଚ୍ଚିତ୍ର ପାଇଁ
 ଗୋଲ୍ଡ ଡିସ୍କ, ଫାସଲେ ଚଳଚ୍ଚିତ୍ର ପାଇଁ
 ପ୍ଲାଟିନୋମ ଡିସ୍କ, ଚାନ୍ଦନୀ ଚଳଚ୍ଚିତ୍ର ପାଇଁ
 ପଣ୍ଡିତ ଚତୁର ଲାଲ ଏକ୍ସେଲେନ୍ସ ସମ୍ମାନ - ୨୦୧୫

 ଆଧାର 

ଶ୍ରେଣୀ:୧୯୩୮ ଜନ୍ମ
ଶ୍ରେଣୀ:୨୦୨୨ ମୃତ୍ୟୁ
ଶ୍ରେଣୀ:ସଙ୍ଗୀତକାର
ଶ୍ରେଣୀ:ପଦ୍ମ ଭୂଷଣ ସମ୍ମାନିତ
ବୈକୁଣ୍ଠ ନାଥ ମହାନ୍ତି

ବୈକୁଣ୍ଠ ନାଥ ମହାନ୍ତି (୧୨ ଅପ୍ରେଲ ୧୯୧୭ - ୧୫ ଅକ୍ଟୋବର ୧୯୯୫) ଜଣେ ଓଡ଼ିଆ ରାଜନୀତିଜ୍ଞ ଓ ଗୀତିକାର ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୫୭ ଓ ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବାଲିକୁଦା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ ଓ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ଗୀତିକାର ଭାବରେ ମଥୁରା ବିଜୟ ଓ ଅକ୍ଷି ତୃତୀୟା କଥାଚିତ୍ରର ଗୀତ ରଚନା କରିଥିଲେ ।

 ଜନ୍ମ, ପରିବାର ଓ ଶିକ୍ଷା 
ବୈକୁଣ୍ଠ ନାଥ ମହାନ୍ତି ୧୯୧୭ ମସିହାର ଅପ୍ରେଲ ୧୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପୁରୁଷୋତ୍ତମ ମହାନ୍ତି ଓ ପତ୍ନୀଙ୍କ ନାମ ଶରତ କୁମାରୀ ଦେବୀ ।

 ସାହିତ୍ୟ ସର୍ଜନା 
 ଭାରତର ବାଟେଘାଟେ
 ଲାଲରେଖା (ହିନ୍ଦୀରୁ ଅନୁବାଦ)
 ଧୃବ
 ସାବିତ୍ରୀ
 ଭକ୍ତ ବନ୍ଧୁ ମହାନ୍ତି

 କଥାଚିତ୍ରରେ ଅବଦାନ 
 ମଥୁରା ବିଜୟ (ଗୀତିକାର)
 ଅକ୍ଷି ତୃତୀୟା (ଗୀତିକାର)

 ରାଜନୈତିକ ଜୀବନ 
ବୈକୁଣ୍ଠ ନାଥ ମହାନ୍ତି ଓଡ଼ିଶା ରାଜନୀତିରେ ପ୍ରଜା ସୋସିଆଲିଷ୍ଟ ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ ।

 ମୃତ୍ୟୁ 
ବୈକୁଣ୍ଠ ନାଥ ମହାନ୍ତି ୧୯୯୫ ମସିହାର ଅକ୍ଟୋବର ୧୫ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୮ ବର୍ଷ ବୟସ ହୋଇଥିଲା ।

 ଆଧାର 

 ବାହାର ଆଧାର 
 

ଶ୍ରେଣୀ:୧୯୧୭ ଜନ୍ମ
ଶ୍ରେଣୀ:୧୯୯୫ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଅନୁବାଦକ
ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଖପୁରୀ କଣା ଅସ୍ତ୍ରୋପଚାର

thumb|325px|Detail from The Extraction of the Stone of Madness, a painting by Hieronymus Bosch depicting trepanation ().
ଖପୁରୀ କଣା ଅସ୍ତ୍ରୋପଚାର, ଅନ୍ୟ ନାମ ଟ୍ରେପାନେସନ, ହେଉଛି ଏକ ପ୍ରଣାଳୀ ଯେଉଁଥିରେ ଖପୁରୀ ଭିତରକୁ ଏକ ଛିଦ୍ର ତିଆରି କରାଯାଏ ।  ଏପିଡୁରାଲ୍ କିମ୍ବା ସବଡୁରାଲ୍ ହେମାଟୋମାସର ଚିକିତ୍ସା ପାଇଁ ଏହା କରାଯାଏ ଯେତେବେଳେ ମଧ୍ୟ ରେଖା ଘୁଞ୍ଚିଯାଏ, ଗ୍ଲାସଗୋ କୋମା ସ୍କେଲ ୮ରୁ କମ, ଏବଂ ଆଖି ପୁତ୍ତଳି ବଡ଼ ଦେଖାଯାଏ ।  ଏହା ନ୍ୟୁରୋ ସର୍ଜନ କରନ୍ତି କିନ୍ତୁ ଜରୁରୀ ଅବସ୍ଥାରେ ଅନ୍ୟ ଡାକ୍ତରଦ୍ୱାରା କରାଯାଇପାରେ ।  

ଅସ୍ତ୍ରପଚାର ପୂର୍ବରୁ ବ୍ୟକ୍ତିର ଇନ‌ଟ୍ୟୁବେସନ କରାଯାଏ ।  ସିଟି ସ୍କାନରେ ରକ୍ତସ୍ରାବର ଅବସ୍ଥାନ ସିଟି ସ୍କାନ କରି ନିଶ୍ଚିତ ହେବାପରେ ଖପୁରୀର ଘନତା ମାପ କରାଯାଏ ।  ସ୍ଥାନଟି ଲୋମହୀନ, ଷ୍ଟେରିଲାଇଜେସନ ଏବଂ ଲିଡୋକେନ ସ‌ହିତ ଏପିନେଫ୍ରିନ ଇଞ୍ଜେକସନ ଦିଆଯାଏ ।  ଚମକୁ ୪ ସେଣ୍ଟିମିଟର ( 1.57 "ଇଞ୍ଚ) ଲମ୍ବ କଟାଯାଏ ।  କାନର ଉପରକୁ ଓ ସାମନାରେ କଟାଯାଏ ।     କଟା ଯାଗାରେ ରିଟ୍ରାକ୍ଟର ଲଗେଇ ଖପୁରୀ ଖୋଲାଯାଏ ଓ ଡ୍ରିଲ କରାଯାଏ ।    ରକ୍ତ ଖପୁରୀ ଦେଇ ବାହାରିଯାଏ ବା ସକସନ କରାଯାଏ ।  ସବଡୁରାଲ ହେମାଟୋମା ଥିଲେ ତୀକ୍ଷ୍ଣ ହୁକଦ୍ୱାରା ଡୁରା ମେଲା ରଖାଯାଏ ଓ X ଆକୃତିରେ କଟାଯାଏ । 

ସଂକ୍ରମଣକୁ ରୋକିବା ପାଇଁ ଆଣ୍ଟିବାୟୋଟିକ୍ ଦିଆଯିବା ଉଚିତ ଏବଂ ନ୍ୟୁରୋ ସର୍ଜନଦ୍ୱାରା ବ୍ୟକ୍ତି ନିଶ୍ଚିତ ଯତ୍ନ ପାଇବା ଉଚିତ ।   ଟ୍ରେପାନେସନ୍ ହେଉଛି ପୁରାତନ ଜଣାଶୁଣା ପ୍ରକାରର ଅସ୍ତ୍ରୋପଚାର ଯାହା ଏହାର ଇତିହାସ ସାରା କରାଯାଏ ।  ଆନ୍ଥ୍ରୋପୋଲୋଜିଷ୍ଟମାନେ ବିଶ୍ୱାସ କରନ୍ତି ଯେ ଏହା ମୂଳତଃ ଆଧ୍ୟାତ୍ମିକ ଉଦ୍ଦେଶ୍ୟରେ, ଅପସ୍ମାର, ମୁଣ୍ଡବିନ୍ଧା, ମୁଣ୍ଡର କ୍ଷତ ଏବଂ ମାନସିକ ବିକୃତି ପାଇଁ କରାଯାଇଥିଲା । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ନାରାୟଣ ବୀରବର ସାମନ୍ତ

ନାରାୟଣ ବୀରବର ସାମନ୍ତ (୨୧ ଅକ୍ଟୋବର ୧୯୦୦ - ୯ ଅପ୍ରେଲ ୧୯୯୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଏବଂ ପରେ ଦୁଇ ଥର କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ୧୯୪୬ର ଓଡ଼ିଶା ବିଧାନ ସଭା ନିର୍ବାଚନ ନିର୍ବାଚନରେ ସେ ପୂର୍ବ କଟକ ସଦର ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଏରସମା ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ନାରାୟଣ ବୀରବର ସାମନ୍ତ ୧୯୦୦ ମସିହାର ଅକ୍ଟୋବର ୨୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବଳରାମ ବୀରବର ସାମନ୍ତ ଓ ପତ୍ନୀଙ୍କ ନାମ ରତ୍ନମାଳୀ ଜେମା । ତାଙ୍କ ପତ୍ନୀ ରତ୍ନମାଳୀ ଜେମା ଜଣେ ରାଜନୀତିଜ୍ଞ ଥିଲେ । ତାଙ୍କ ଝିଅ ପ୍ରତିଜ୍ଞା ଦେବୀ ଓ ଜ୍ୱାଇଁ ମନୋଜ ଦାସ ଓଡ଼ିଆ ଭାଷାର ଜଣାଶୁଣା ସାହିତ୍ୟିକ ଥିଲେ ।

 ରାଜନୈତିକ ଜୀବନ 
ନାରାୟଣ ବୀରବର ସାମନ୍ତ ଓଡ଼ିଶା ରାଜନୀତିରେ ଉତ୍କଳ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଏବଂ ପରେ ଦୁଇ ଥର କାର୍ଯ୍ୟ କରିଥିଲେ ।

 ମୃତ୍ୟୁ 
ନାରାୟଣ ବୀରବର ସାମନ୍ତ ୧୯୯୯ ମସିହାର ଅପ୍ରେଲ ୯ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୯୮ ବର୍ଷ ବୟସ ହୋଇଥିଲା ।

 ଆଧାର 

ଶ୍ରେଣୀ:୧୯୦୦ ଜନ୍ମ
ଶ୍ରେଣୀ:୧୯୯୯ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ଶ୍ରେଣୀ:ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ମୂତ୍ରାଶୟ ଅଙ୍ଗବିକୃତି

ମୂତ୍ରାଶୟ ଅଙ୍ଗବିକୃତି ବା ବ୍ଲାଡର ଏକ୍ସଷ୍ଟ୍ରୋଫି ହେଉଛି ଏକ ଆଜନ୍ମ ତୃଟି ଯେଉଁଥିରେ ଉଦର କାନ୍ଥ, ମୂତ୍ରନଳୀ, ଯୌନାଙ୍ଗ ଓ ପେଲଭିଦ ବା ଶ୍ରୋଣୀ ଜଡିତ ଥାଆନ୍ତି । ଏହି ରୋଗରେ  ସାଧାରଣତଃ ଉଦର କାନ୍ଥ ବାଟ ଦେଇ ମୂତ୍ରାଶୟ ଉଦର ବାହାରକୁ ଆସିଥାଏ  ଏବଂ ପେଲଭିସ ହାଡ଼ଦ୍ୱୟ ପୃଥକ ରହନ୍ତି ।  ଏହି ସ୍ଥାନରୁ ପରିସ୍ରା ଲିକ୍ ହୁଏ |  ପୁରୁଷମାନଙ୍କଠାରେ ଏକ ଛୋଟ ଲିଙ୍ଗ ଏବଂ ଅଣଅବରୋହୀ ଟେଷ୍ଟସ ଥାଏ ।  

ଏହାର କାରଣ ଅସ୍ପଷ୍ଟ ରହିଛି।  ଗର୍ଭାବସ୍ଥାରେ ଧୂମପାନ ଏବଂ ବିକିରଣ ସଂସ୍ପର୍ଶ ଯୋଗୁ ହୋଇପାରେ ।  ଅନ୍ତର୍ନିହିତ କାର୍ଯ୍ୟବିଧିରେ ଏକ ଅସ୍ୱାଭାବିକ ବୃହତ କ୍ଲୋଏକାଲ ପରଦା ସହିତ ଜଡିତ ବୋଲି ଚିନ୍ତା କରାଯାଏ ଯାହା ମେସେନ‌କାଇ ତନ୍ତୁକୁ ମଧ୍ୟଭାଗକୁ ଯିବାକୁ ରୋକିଥାଏ ।  ଏହା ଅସ୍ୱାଭାବିକତାର ସ୍ପେକ୍ଟ୍ରମର ଏକ ଅଂଶ, ଯାହା ବ୍ଲାଡର ଏକ୍ସଷ୍ଟ୍ରୋଫି- ଏପିସପାଡିଆସ୍ - କ୍ଲୋକାଲ୍ ଏକ୍ସଷ୍ଟ୍ରୋଫି କମ୍ପ୍ଲେକ୍ସ ଭାବରେ ଜଣାଶୁଣା |  ଏହାକୁ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । 

ଗର୍ଭଧାରଣ ପୂର୍ବରୁ ଅଧିକ ଫୋଲେଟ ନ ଦେଲେ ପ୍ରତିରୋଧ ହୋଇପାରେ । ଜନ୍ମ ସମୟରେ ସ୍ୱଚ୍ଛ ପ୍ଲାଷ୍ଟିକ୍ ପରଦା ଗୁଡ଼ାଇ ଏହି ଅଞ୍ଚଳକୁ ଆଚ୍ଛାଦନ କରାଯାଏ ।  ଏହା ପରେ ଅସ୍ତ୍ରୋପଚାର କରାଯାଏ, ଯାହା ଏକ କିମ୍ବା ଅଧିକ ଅପରେସନ ଆବଶ୍ୟକ ହୋଇପାରେ ।  ଅନିଚ୍ଛାକୃତ ମୂତ୍ରତ୍ୟାଗ, ହାଇଡ୍ରୋନେଫ୍ରୋସିସ୍, ମୂତ୍ରନଳୀ ସଂକ୍ରମଣ କିମ୍ବା ବ୍ଲାଡର କର୍କଟଦ୍ୱାରା ଫଳାଫଳ ଜଟିଳ ହୋଇପାରେ | 

ପ୍ରାୟ ୫୦,୦୦୦ ନବଜାତ ଶିଶୁଙ୍କ ମଧ୍ୟରୁ ପ୍ରାୟ ଜଣେ ଏହି ରୋଗରେ ଆକ୍ରାନ୍ତ ହୋଇଥାଏ ।   ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି ।  ଏହା ପ୍ରଥମେ ଖ୍ରୀଷ୍ଟପୂର୍ବ ୨୦୦୦ ମସିହାରେ ବର୍ଣ୍ଣନା କରାଯାଇଥିଲା ।  ଶବ୍ଦ "ଏକ୍ସଟ୍ରୋଫି" ଗ୍ରୀକ୍ ଶବ୍ଦ ଅଟେ ଯାହା "ଭିତରୁ ବାହାରକୁ ଯିବା" ବୁଝାଏ । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ଚନ୍ଦ୍ରଶେଖର ଦାସବର୍ମା

ଚନ୍ଦ୍ରଶେଖର ଦାସବର୍ମା (୧ ମାର୍ଚ୍ଚ ୧୯୪୫-୧୬ ମଇ ୨୦୨୨) ଜଣେ ଓଡ଼ିଆ ସାହିତ୍ୟିକ ଥିଲେ । ସେ ଗଳ୍ପ, ପ୍ରବନ୍ଧ, ନାଟକ, ଆଲୋଚନା ଓ ଅନୁବାଦ ସାହିତ୍ୟରେ ନିଜ ଲେଖନୀ ଚାଳନା କରିଥିଲେ ।  ବୃତ୍ତିରେ ସେ ଜଣେ ଯନ୍ତ୍ରୀ ଥିଲେ ଓ ଓଡ଼ିଶା ସରକାରଙ୍କ ଅଧିନରେ କାର୍ଯ୍ୟ କରି ମୁଖ୍ୟଯନ୍ତ୍ରୀ ପଦବୀରେ ଥାଇ ଅବସର ଗ୍ରହଣ କରିଥିଲେ । ସେ ୨୦୦୪ରୁ ୨୦୦୬ ପର୍ଯ୍ୟନ୍ତ ଓଡ଼ିଶା ସାହିତ୍ୟ ଏକାଡ଼େମୀର ସମ୍ପାଦକ ଏବଂ ୨୦୦୮ରୁ ୨୦୧୦ ପର୍ଯ୍ୟନ୍ତ ଉପସଭାପତି ଭାବରେ ଦାୟିତ୍ୱ ତୁଲାଇଥିଲେ ।

 ସାହିତ୍ୟ ସର୍ଜନା 
ଚନ୍ଦ୍ରଶେଖର, ୧୯୭୦ ମସିହାରୁ ଲେଖାଲେଖି ଆରମ୍ଭ କରିଥିଲେ । ଓଡ଼ିଆ ସାହିତ୍ୟର ବହୁ ବିଭାଗରେ ସେ ନିଜ ଲେଖନୀ ଚାଳନା କରିଥିଲେ । ସେ ୨୫୦ରୁ ଅଧିକ ଗପ, ୯ଟି ଅନୁବାଦ ପୁସ୍ତକ, ୩ଟି ନାଟ୍ୟ ସଂକଳନ, ଗୋଟିଏ  ପ୍ରବନ୍ଧ ଓ ଗୋଟିଏ ଆଲୋଚନା ଗ୍ରନ୍ଥ ରଚନା କରିଥିଲେ । ସେ କଥାକାର, ତ୍ରିବେଣୀ, ଅଧୁନା ଓ ପୁନେଇ ଜହ୍ନ ପତ୍ରିକାର ସମ୍ପାଦନା କରିଥିଲେ । ହିନ୍ଦୀ ଲେଖକ କ୍ରିଷନ ଚନ୍ଦରଙ୍କର ପୁସ୍ତକକୁ ଗୋଟିଏ ଗଧର ଆତ୍ମକଥା ନାମରେ ଓଡ଼ିଆ ଭାଷାକୁ ଅନୁବାଦ କରି ସେ କେନ୍ଦ୍ର ସାହିତ୍ୟ ଏକାଡ଼େମୀ ଅନୁବାଦ ପୁରସ୍କାର ଲାଭ କରିଥିଲେ । ସେହିପରି ୨୦୧୪ ମସିହାରେ ତାଙ୍କ ଗଳ୍ପ ସଂକଳନ ଝଡ଼ ଓ ଅନ୍ୟାନ୍ୟ ଗଳ୍ପ ସଂସ୍କୃତ ଭାଷାରେ ଅନୁବାଦିତ ହୋଇ କେନ୍ଦ୍ର ସାହିତ୍ୟ ଏକାଡ଼େମୀ ପୁରସ୍କାର ଲାଭ କରିଥିଲା ।
 ରଚନାବଳୀ 
 ଗଳ୍ପ ସଂକଳନ 
 ଅନ୍ୟ ମଣିଷ
 ତୁଠ
 ନୂଆ ପୁରୁଣା
 ସଂପର୍କ
 ଅନ୍ୱେଷଣ
 ପାଷାଣୀ କନ୍ୟା
 ମେଘୁଆ ଆକାଶ
 ଇନ୍ଦ୍ରଧନୁ
 ମୋପାସା ରେସ୍ତୋରାଁ
 ଏକ ଯବ ସ୍ୱର ଅନେକ
 ସ୍ୱପ୍ନର ସହର
 ବୋମା
 ଝଡ଼ ଓ ଅନ୍ୟାନ୍ୟ ଗପ
 ଉଜୁଡ଼ା ଘରର ନକ୍ସା
 ପ୍ରେମ ଓ ସୁନାମି
 ଗଳ୍ପ ସମଗ୍ର -୧
 ଗଳ୍ପ ସମଗ୍ର -୨
 ଗଳ୍ପ ସମଗ୍ର -୩
 ଅନ୍ୟାନ୍ୟ 
 ୯ଟି ଅନୁବାଦ ପୁସ୍ତକ
 ୩ଟି ନାଟ୍ୟ ସଂକଳନ
 ୧ଟି ପ୍ରବନ୍ଧ 
 ୧ଟି ଆଲୋଚନା

 ସମ୍ମାନ ଓ ପୁରସ୍କାର 
 କେନ୍ଦ୍ର ସାହିତ୍ୟ ଏକାଡ଼େମୀ ଅନୁବାଦ ସମ୍ମାନ - ୧୯୯୯
 ଫକୀର ମୋହନ କ୍ଷୁଦ୍ରଗଳ୍ପ ସମ୍ମାନ - ୧୯୯୯
 ଆଦିକବି ସାରଳା ଦାସ ସମ୍ମାନ
 ଉପେନ୍ଦ୍ର ଭଞ୍ଜ ପୁରସ୍କାର
 ଚିନ୍ତା ଓ ଚେତନା ପୁରସ୍କାର
 ଗୋକର୍ଣ୍ଣିକା ପୁରସ୍କାର
 ଜୀବନ ରଙ୍ଗ ପୁରସ୍କାର

 ଆଧାର 

ଶ୍ରେଣୀ:୧୯୪୫ ଜନ୍ମ
ଶ୍ରେଣୀ:୨୦୨୨ ମୃତ୍ୟୁ
ଶ୍ରେଣୀ:ଓଡ଼ିଆ ଗାଳ୍ପିକ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଆ ଅନୁବାଦକ
ବୋସୁଟିନିବ

ବୋସୁଟିନିବ (କୋଡ ନାମ SKI-606, ବାଣିଜ୍ୟ ନାମ ବୋସୁଲିଫ) ଏକ ଔଷଧ ଯାହା କ୍ରୋନିକ୍ ମାଇଲୋଜେନସ୍ ଲ୍ୟୁକେମିଆ (CML)ର ଚିକିତ୍ସା ପାଇଁ ବ୍ୟବହୃତ ହୁଏ ।  ନିର୍ଦ୍ଦିଷ୍ଟ ଭାବରେ ଏହା ଫିଲାଡେଲଫିଆ କ୍ରୋମୋଜୋମ୍ ପଜିଟିଭ୍ ମାମଲାଗୁଡ଼ିକ ପାଇଁ ବ୍ୟବହୃତ ହୁଏ ।  ଏହା ପାଟିରେ ଦିଆଯାଏ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ରାସ, ବାନ୍ତି, ଥକାପଣ, ଯକୃତ ସମସ୍ୟା, ଶ୍ୱାସନଳୀ ସଂକ୍ରମମଣ, ଜ୍ୱର ଏବଂ ମୁଣ୍ଡବିନ୍ଧା  ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅସ୍ଥି ମଜ୍ଜା ଦମନ, ହୃଦପିଣ୍ଡ କ୍ଷତି, ଫୁଲା ଏବଂ କିଡନୀ ସମସ୍ୟା ଅନ୍ତର୍ଭୁକ୍ତ ହୋଇପାରେ ।  ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା ଏକ ଟାଇରୋସିନ କାଇନେଜ ଇନହିବିଟର ଯାହା ବିସିଆର-ଏବିଏଲ ଏବଂ ଏସସିଆରକୁ (BCR-ABL) ଅବରୋଧ କରି କାର୍ଯ୍ୟକ୍ଷମ ହୋଇଥାଏ ।  

୨୦୧୨ରେ ଆମେରିକାରେ ଏବଂ ୨୦୧୩ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ବୋସୁଟିନିବ ଅନୁମୋଦିତ ହୋଇଥିଲା   ଯୁକ୍ତରାଜ୍ୟରେ ୪ ସପ୍ତାହର ଚିକିତ୍ସା ପାଇଁ ୨୦୨୧ରେ ୩୪୦୦ ପା‌ଉଣ୍ଡ ଖର୍ଚ୍ଚ ହେଉଥିଲା ।  ଯୁକ୍ତରାଷ୍ଟ୍ରରେ ଏହି ପରିମାଣ ପ୍ରାୟ ୧୭,୦୦୦ ଡଲାର ଅଟେ । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ବ୍ରେଣ୍ଟୁକ୍ସିମାବ ଭେଡୋଟିନ

ବ୍ରେଣ୍ଟୁକ୍ସିମାବ ଭେଡୋଟିନ, ବ୍ରାଣ୍ଡ ନାମ ଆଡସେଟ୍ରିସ, ଏକ ଔଷଧ ଯାହା ହଜକିନ୍ସ ଲିମ୍ଫୋମା (HL) ଏବଂ କିଛି ଅଣ-ହଜକିନ୍ସ ଲିମ୍ଫୋମା (NHL)ର ଚିକିତ୍ସା ପାଇଁ ବ୍ୟବହୃତ ହୁଏ ।  ନିର୍ଦ୍ଦିଷ୍ଟ ଭାବରେ ଏହା ସିଦି ପଜିଟିଭ ୩୦ (CD30)  ମାମଲାଗୁଡ଼ିକ ପାଇଁ ବ୍ୟବହୃତ ହୁଏ ।  ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପ୍ରାନ୍ତୀୟ ସ୍ନାୟୁ କ୍ଷତି, ଥକ୍କାପଣ, ବାନ୍ତି, ତରଳ ଝାଡ଼ା, ସ୍ୱଳ୍ପ ଶ୍ୱେତ ରକ୍ତକଣିକ, ଜ୍ୱର, କେଶହାନୀଏବଂ ପାଟିରେ ପ୍ରଦାହ ହେବା ଦେଖାଯାଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍ସିସ୍, ସଂକ୍ରମଣ, ଟ୍ୟୁମର ଲାଇସିସ୍ ସିଣ୍ଡ୍ରୋମ, ଯକୃତ ସମସ୍ୟା, ଫୁସଫୁସ ସମସ୍ୟା, ଷ୍ଟିଭେନ୍ସ-ଜନସନ ସିଣ୍ଡ୍ରୋମ ଏବଂ ଉଚ୍ଚ ରକ୍ତ ଶର୍କରା ଅନ୍ତର୍ଭୁକ୍ତ ହୋଇପାରେ ।  ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ ।  ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ସିଡି୩୦ ସଂଯୁକ୍ତ ସାଇଟୋଟକ୍ସିନ ମୋନୋମିଥାଇଲ ଅରିସ୍ଟାଟିନ ଇ ସହିତ ଅନୁବନ୍ଧିତ ହୋଇ କାର୍ଯ୍ୟକ୍ଷମ ହୁଏ ।

୨୦୧୧ ମସିହାରେ ଯୁକ୍ତରାଷ୍ଟ୍ରରେ ଓ  ୨୦୧୨ରେ ଏବଂ ୟୁରୋପରେ ଚିକିତ୍ସାରେ ଏହି ଔଷଧ ବ୍ୟବହାର କରାଗଲା ।  ଯୁକ୍ତରାଜ୍ୟରେ ଏକ ୫୦ ମିଗ୍ରା ଭାଏଲ ମୂଲ୍ୟ ୨୫୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହାର ମୂଲ୍ୟ ୧୦,୧୦୦ ଡଲାର ଥିଲା । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ସୌଭିକ ବିଶ୍ୱାଳ

ସୌଭିକ ବିଶ୍ୱାଳ (ଜନ୍ମ: ୨୨ ମାର୍ଚ୍ଚ ୧୯୯୨) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଚୌଦ୍ୱାର - କଟକ ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ସୌଭିକ ବିଶ୍ୱାଳ ୧୯୯୨ ମସିହାର ମାର୍ଚ୍ଚ ୨୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପ୍ରଭାତ ରଞ୍ଜନ ବିଶ୍ୱାଳ  । ସେ ୨୦୨୨ ମସିହାରେ ଅନନ୍ୟା ପ୍ରିୟଦର୍ଶିନୀଙ୍କୁ ବିବାହ କରିଥିଲେ । ତାଙ୍କ ବାପା ପ୍ରଭାତ ରଞ୍ଜନ ବିଶ୍ୱାଳ ଜଣେ ରାଜନେତା ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଛନ୍ତି ।

 ରାଜନୈତିକ ଜୀବନ 
ସୌଭିକ ବିଶ୍ୱାଳ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।

 ଆଧାର 

 ବାହାର ଆଧାର 
 

ଶ୍ରେଣୀ:୧୯୯୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ବିସାକୋଡିଲ

ବିସାକୋଡିଲ ଏକ ଔଷଧ ଯାହା କୋଷ୍ଠକାଠିନ୍ୟ ଏବଂ କୋଲୋନୋସ୍କୋପି ପୂର୍ବରୁ ଅନ୍ତନଳୀକୁ ସଫା କରିବା ପାଇଁ  ବ୍ୟବହାର କରାଯାଏ ।  ଏହାକୁ ପାଟିରେ ଦିଆଯାଇପାରେ କିମ୍ବା ମଳଦ୍ୱାରରେ ସଠିକ୍ ଭାବରେ ବ୍ୟବହାର କରାଯାଇପାରେ ।  ସାଧାରଣତଃ ପାଟିରେ ଦେଲେ ତାହାର ପ୍ରଭାବ ୬ରୁ 12 ଘଣ୍ଟା ମଧ୍ୟରେ ହୋଇଥାଏ ମଳଦ୍ୱାରରେ ଦେଲେ ସଠିକ୍ ପ୍ରଭାବ ଏକ ଘଣ୍ଟା ମଧ୍ୟରେ ଆରମ୍ଭ ହୋଇଥାଏ ।|  ଦୀର୍ଘକାଳୀନ ବ୍ୟବହାର ସୁରକ୍ଷିତ ଥିବା ପରି ଦେଖାଯାଏ । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟର କ୍ରାମ୍ପ ଏବଂ ବାନ୍ତି ହୋଇପାରେ ।  ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନିର୍ଜଳନ, ଇଲେକ୍ଟ୍ରୋଲାଇଟ୍ ସମସ୍ୟା ଏବଂ ଆଞ୍ଜିଓଇଡିମା ହୋଇପାରେ ।  ଗର୍ଭାବସ୍ଥାରେ ବ୍ୟବହାର ସାଧାରଣତ ସୁରକ୍ଷିତ ଥିବା ପରି ଦେଖାଯାଏ |। ଏହା ଏକ ପ୍ରକାର ଇତ୍ତେଜକ ରେଚକ ।  ଜଳ ଏବଂ ଇଲେକ୍ଟ୍ରୋଲାଇଟ୍ ଅବଶୋଷଣକୁ ପରିବର୍ତ୍ତନ କରି ବୃହତ୍ ଅନ୍ତନଳୀଗୁଡ଼ିକର ସଂକୋଚନକୁ ବୃଦ୍ଧି କରି ଏହା କାର୍ଯ୍ୟକ୍ଷମ ହୁଏ ବୋଲି ବିଶ୍ୱାସ କରାଯାଏ ।  

୧୯୫୨ ମସିହାରେ ବିସାକୋଡିଲ୍ ପେଟେଣ୍ଟ୍ ହୋଇଥିଲା ଏବଂ ୧୯୫୩ ମହାରେରେ ଡାକ୍ତରୀ ବ୍ୟବହାରରେ ଆସିଥିଲା।   ଏହା ଏକ ଜେନେରିକ୍ iଔଷଧ ଭାବରେ କାଉଣ୍ଟର ଉପରେ ଉପଲବ୍ଧ ହୁଏ ଏବଂ ଏହା ଶସ୍ତା ଅଟେ ।   ଏହା ଡୁଲକୋଲାକ୍ସ ଏବଂ ଫ୍ଲିଟ୍ ଇତ୍ୟାଦି ଅନେକ ବ୍ରାଣ୍ଡ ନାମରେ ବିକ୍ରି ହୁଏ । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ବିଜୟ ଶଙ୍କର ଦାସ

ବିଜୟ ଶଙ୍କର ଦାସ (ଜନ୍ମ: ୧୪ ମଇ ୧୯୯୨) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୦ ମସିହାରେ ହୋଇଥିବା ଉପ-ନିର୍ବାଚନରେ ସେ ତିର୍ତ୍ତୋଲ ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ବିଜୟ ଶଙ୍କର ଦାସ ୧୯୯୨ ମସିହାର ମଇ ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିଷ୍ଣୁ ଚରଣ ଦାସ ଓ ମାଆଙ୍କ ନାମ ସଞ୍ଜୁକ୍ତା ଦାସ । ତାଙ୍କ ବାପା ବିଷ୍ଣୁ ଚରଣ ଦାସ ଜଣେ ରାଜନେତା ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ରାଜନୈତିକ ଜୀବନ 
ବିଜୟ ଶଙ୍କର ଦାସ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।

 ଆଧାର 

 ବାହାର ଆଧାର 
 

ଶ୍ରେଣୀ:୧୯୯୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ବିଭାଲିରୁଡିନ

ବିଭାଲିରୁଡିନ, ବେପାର ନାମ ଆଙ୍ଗିଓମାକ୍ସ ଏବଂ ଆଙ୍ଗିଓକ୍ସ, ହେଉଛି ଏକ ଔଷଧ ଯାହା ପର୍ଚ୍ୟୁଟାନ୍ସ କରୋନାରୀ ହସ୍ତକ୍ଷେପ (PCI) ସମୟରେ ବ୍ୟବହୃତ ହୁଏ |  ଏହାକୁ ହେପାରିନ-ପ୍ରବର୍ତ୍ତୀତ ଥ୍ରୋମ୍ବୋସାଇଟୋପେନିଆ ରୋଗରେ (HIT) ଥିବା ଲୋକଙ୍କଠାରେ ବ୍ୟବହାର କରାଯାଇପାରେ ।  ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ ।| 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ ।  ଏହା ଏକ ସଳଖ ଥ୍ରୋମ୍ବିନ ଇନହିବିଟର (DTI) ଏବଂ ହିରୁଡିନର ନିର୍ମିତ ସଂସ୍କରଣ ।  

୨୦୦୦ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ବିଭାଲିରୁଡିନ ଅନୁମୋଦିତ ହୋଇଥିଲା ।  ୨୦୦୪ ମସିହାରେ ୟୁରୋପରେ ଏହା ଅନୁମୋଦିତ ହୋଇଥିବାବେଳେ ପରବର୍ତ୍ତୀ ସମୟରେ ଏହି ଅନୁମୋଦନ ପ୍ରତ୍ୟାହାର କରାଯାଇଥିଲା।  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ ।  ଯୁକ୍ତରାଷ୍ଟ୍ରରେ ୨୫୦ ମିଗ୍ରା ଔଷଧର ମୂଲ୍ୟ ୨୦୨୨ ସୁଦ୍ଧା ପ୍ରାୟ ୧୧୫ ଡଲାର ଅଛି ।  

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ସ୍ୱରୂପ କୁମାର ଦାସ

ସ୍ୱରୂପ କୁମାର ଦାସ (ଜନ୍ମ: ୧୧ ଅପ୍ରେଲ ୧୯୭୦) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୦ ମସିହାରେ ହୋଇଥିବା ଉପ-ନିର୍ବାଚନରେ ସେ ବାଲେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ସ୍ୱରୂପ କୁମାର ଦାସ ୧୯୭୦ ମସିହାର ଅପ୍ରେଲ ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଧିରେନ୍ଦ୍ର ପ୍ରସାଦ ଦାସ ଓ ପତ୍ନୀଙ୍କ ନାମ ସାଗରିକା ଦାସ ।

 ରାଜନୈତିକ ଜୀବନ 
ସ୍ୱରୂପ କୁମାର ଦାସ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।

୨୦୨୦ ମସିହାରେ ବାଲେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ସେ ବିଜୁ ଜନତା ଦଳର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପ୍ରାର୍ଥୀ ମାନସ କୁମାର ଦତ୍ତଙ୍କୁ ପରାଜିତ କରି ୧୬ଶ ଓଡ଼ିଶା ବିଧାନ ସଭା ନିର୍ବାଚିତ ହୋଇଥିଲେ ।

 ଆଧାର 

 ବାହାର ଆଧାର 
 

ଶ୍ରେଣୀ:୧୯୭୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ବିଜୁ ଜନତା ଦଳ ରାଜନେତା
ଶିବାଜୀ ପଟ୍ଟନାୟକ

ଶିବାଜୀ ପଟ୍ଟନାୟକ (୧୦ ଅଗଷ୍ଟ ୧୯୩୦ - ୨୩ ମଇ ୨୦୨୨) ଜଣେ ଭାରତୀୟ ରାଜନେତା ଥିଲେ । ସେ ମାର୍କ୍ସବାଦୀ କମ୍ୟୁନିଷ୍ଟ ପାର୍ଟିର ସଦସ୍ୟ ଥିଲେ । ସେ ଭୁବନେଶ୍ୱର ଲୋକ ସଭା ନିର୍ବାଚନ ମଣ୍ଡଳୀରୁ ୧୯୭୭, ୧୯୮୯ ଓ ୧୯୯୧ ମସିହାରେ ଲୋକ ସଭା ସାଂସଦ ଭାବରେ ନିର୍ବାଚିତ ହୋଇଥିଲେ ।

୨୦୨୨ ମସିହ ମଇ ମାସ ୨୩ ତାରିଖରେ ଭୁବନେଶ୍ୱରଠାରେ ତାଙ୍କର ପରଲୋକ ଘଟିଥିଲା ।

ଆଧାର

ଶ୍ରେଣୀ:୧୯୩୦ ଜନ୍ମ
ଶ୍ରେଣୀ:୨୦୨୨ ମୃତ୍ୟୁ
ଶ୍ରେଣୀ:ଖୋର୍ଦ୍ଧା ଜିଲ୍ଲାର ଲୋକ
ଶ୍ରେଣୀ:ଓଡ଼ିଶାର ଲୋକସଭା ସଦସ୍ୟ
ବିରାଜ ଦାଶ

ବିରାଜ ଦାଶ (୧୫ ଜୁନ ୧୯୫୯ - ୨୫ ମଇ ୨୦୨୨) ଜଣେ ଓଡ଼ିଆ ଅଭିନେତା ଥିଲେ ଯିଏକି ଓଡ଼ିଆ ନାଟକ, ରେଡିଓ ନାଟକ, ଧାରାବାହିକ, ଟେଲିଫିଲ୍ମ ଏବଂ କଥାଚିତ୍ରରେ ଅଭିନୟ କରୁଥିଲେ । ସେ କିଛି ହିନ୍ଦୀ ଧାରାବାହିକ ଓ ବଙ୍ଗଳା କଥାଚିତ୍ରରେ ଅଭିନୟ କରିଥିଲେ । ସେ ମଞ୍ଚ ନାଟକରୁ ତାଙ୍କର ଅଭିନୟ ଜୀବନ ଆରମ୍ଭ କରିଥିଲେ ଏବଂ ପରବର୍ତ୍ତୀ ସମୟରେ ଆକାଶବାଣୀ ଓ ଦୂରଦର୍ଶନରେ କାମ କରିଥିଲେ । ତାଙ୍କ ଅଭିନୀତ ପ୍ରଥମ ନାଟକ ଥିଲା ଭାଗବତ ଟୁଙ୍ଗୀ, ଯାହାକି ଦୂରଦର୍ଶନ ସମ୍ବଲପୁରଦ୍ୱାରା ପ୍ରସାରିତ ହୋଇଥିଲା । ପରବର୍ତ୍ତୀ ସମୟର ସେ ମା’ ପରି କିଏ ହେବ, ଯା’ଦେବୀ ସର୍ବଭୂତେଷୁ’, ପ୍ରେମ ବନ୍ଧନ, ମୋ ଭାଇ ଜଗା, ପୁଅ ଭାଙ୍ଗିଦେଲା ସୁନା ସଂସାର, ଗୋଲାମ ଗିରି ଆଦି ଓଡ଼ିଆ କଥାଚିତ୍ରରେ ଅଭିନୟ କରିଥିଲେ ।

 ଜନ୍ମ, ପରିବାର ଓ ଶିକ୍ଷା 
ବିରାଜ ଦାଶ ୧୯୫୯ ମସିହାର ଜୁନ ୧୫ ତାରିଖରେ ଜନ୍ମଗ୍ରହଣ କରିଥିଲେ । ସେ ମୁମ୍ବାଇରେ ମ୍ୟାନେଜ୍‌ମେଣ୍ଟ୍‌ ପଢ଼ିବା ପରେ ଅଭିନୟ କରିବା ସହିତ ବ୍ୟାଙ୍କରେ ଚାକିରି କରିଥିଲେ । ସେ ବିନିତା ତ୍ରିପାଠୀଙ୍କୁ ବିବାହ କରିଥିଲେ ।

 ଅଭିନୟ ଜୀବନ 
ବିରାଜ ଦାଶ ୧୯୭୯ ମସିହାରେ ପ୍ରଥମେ ଦୂରଦର୍ଶନ ନାଟକ ଭାଗବତ ଟୁଙ୍ଗୀରେ ଅଭିନୟ କରିଥିଲେ, ଯାହାର ପ୍ରଯୋଜନା କରିଥିଲେ ଅକ୍ଷୟ ମହାନ୍ତି । ପରବର୍ତ୍ତୀ ସମୟରେ ସେ ଦେଖ ବର୍ଷା ଆସୁଛି, ଝରା ବଉଳ, କପଟ ପାଶ, ବୋହୂ କଟକିଆଣି ଆଦିରେ ଅଭିନୟ କରିଥିଲେ । ବୋହୂ କଟକିଆଣି ନାଟକର ରଚନା ମଧ୍ୟ ସେ ନିଜେ କରିଥିଲେ, ଯାହାକି ଟି-ସିରିଜ୍ଦ୍ୱାରା ପ୍ରସ୍ତୁତ କରାଯାଇଥିଲା । ସାଇ ବାବା, ଆତତାୟୀ, ନାଗଫାଶ ଆଦିରେ ସେ ଖଳନାୟକ ଭାବରେ କାର୍ଯ୍ୟ କରିଥିଲେ ।

୧୯୮୬ ମସିହାରେ ସେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ କଥାଚିତ୍ର ଥିଲା ବଗୁଲା ବଗୁଲୀ । ପରେ ପରେ ସେ ଗୋଲାମ ଗିରି, ମା’ ପରି କିଏ ହେବ, ଯା ଦେବୀ ସର୍ବ ଭୂତେଷୁ, ପ୍ରେମ ବନ୍ଧନ, ମୋ ଭାଇ ଜଗା, ପୁଅ ଭାଙ୍ଗିଦେଲା ସୁନା ସଂସାର ଆଦି କଥାଚିତ୍ରରେ ଅଭିନୟ କରିଥିଲେ । ୧୯୮୯ ମସିହାରେ ସେ ବଙ୍ଗଳା କଥାଚିତ୍ର ନ୍ୟାୟଚକ୍ରରେ ଅଭିନୟ କରିଥିଲେ, ଯାହାର ନିର୍ଦ୍ଦେଶନା ଦେଇଥିଲେ ପ୍ରଶାନ୍ତ ନନ୍ଦ ।

ଚାକିରୀ ପାଇଁ ସେ ଅଭିନୟଠାରୁ ୧୬ ବର୍ଷ ଦୂରେଇ ଯାଇଥିଲେ ଏବଂ ୨୦୧୯ ମସିହାରେ ଅବସର ନେବା ପରେ ପୁଣିଥରେ ଅଭିନୟ ଜଗତକୁ ଫେରିଥିଲେ । ୨୦୨୧ ମସିହାରେ ମନ ମୋ ନେଇଗଲୁ ରେ କଥାଚିତ୍ରରେ ସେ ଅଭିନୟ କରିଥିଲେ । ତାଙ୍କ ଅଭିନୀତ କିଛି କଥାଚିତ୍ର ଏବଂ ୱେବ୍‌ ସିରିଜ୍ ମୁକ୍ତିଲାଭ ଅପେକ୍ଷାରେ ଅଛି ।

 ଅଭିନୀତ କଥାଚିତ୍ର 
+ବର୍ଷକଥାଚିତ୍ରଭୂମିକାମନ୍ତବ୍ୟ୧୯୮୬ବଗୁଲା ବଗୁଲୀପ୍ରଥମ ଓଡ଼ିଆ କଥାଚିତ୍ର୧୯୮୭ଗୋଲାମଗିରି୧୯୮୯ଯା ଦେବୀ ସର୍ବ ଭୂତେଷୁନ୍ୟାୟଚକ୍ରବଙ୍ଗଳା କଥାଚିତ୍ର୧୯୯୫ମୋ ଭାଇ ଜଗା୧୯୯୯ପ୍ରେମ ବନ୍ଧନଝରଣାର ବାପାପୁଅ ଭାଙ୍ଗିଦେଲା ସୁନା ସଂସାରମା ପରି କିଏ ହେବନଟ୨୦୨୧ମନ ମୋ ନେଇଗଲୁ ରେ

 ଅଭିନୀତ ଧାରାବାହିକ 
+ଧାରାବାହିକଚେନାଲ୍ଭୂମିକାମନ୍ତବ୍ୟକଲିକତି ଚେଙ୍କଡିଡି ଓଡ଼ିଆଦୁନିଆଡିଡି ଓଡ଼ିଆସମ୍ପର୍କଡିଡି ଓଡ଼ିଆଆକାଶ କଇଁଆ ଚିଲିକା ମାଛଡିଡି ଓଡ଼ିଆସୁନା କାଇଁଚଡିଡି ଓଡ଼ିଆମୂଲିଆଡିଡି ଓଡ଼ିଆତମସାତୀରେଡିଡି ଓଡ଼ିଆ

 ରଚିତ ନାଟକ 
 ବୋହୂ କଟକିଆଣୀ
 ଜୟ ବେକାରୀ ଜୟ ଭିକାରୀ

 ମୃତ୍ୟୁ 
ବିରଜ ଦାଶ ୨୦୨୨ ମସିହାର ମଇ ୨୫ ତାରିଖରେ କର୍କଟ ରୋଗରେ ପୀଡ଼ିତ ହୋଇ କଟକର ଏକ ଘରୋଇ ଚକିତ୍ସାଳୟରେ ମୃତ୍ୟବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୨ ବର୍ଷ ବୟସ ହୋଇଥିଲା ।

ଆଧାର

ଅଧିକ ତ‌ଥ୍ୟ
 

ଶ୍ରେଣୀ:୧୯୫୯ ଜନ୍ମ
ଶ୍ରେଣୀ:୨୦୨୨ ମୃତ୍ୟୁ
ଶ୍ରେଣୀ:ଓଡ଼ିଆ ଅଭିନେତା
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତା
ଶାରୀରିକ କୁରୂପ ବେମାରୀ

ଶାରୀରିକ କୁରୂପ ବେମାରୀ ( BDD ) ହେଉଛି ଏକ ମାନସିକ ବିକୃତି ଯାହା ରୋଗୀର ରୂପରେଖରେ ଏକ ବା ଅଧିକ  ତ୍ରୁଟି ରୋଗୀକୁ ଅନୁଭବ ହୁଏ ବା ଦୃଶ୍ୟ ହୁଏ କିନ୍ତୁ ଅନ୍ୟମାନଙ୍କୁ ପ୍ରକୃତରେ ଦୃଶ୍ୟ ହୁଏନି ।  ଏହା ଫଳରେ ରୋଗୀ ବାରମ୍ବାର ଦର୍ପଣରେ ଯାଞ୍ଚ କରେ, ତ୍ରୁଟିକୁ ଘୋଡାଇବା ପାଇଁ ପ୍ରୟାସ କରେ, ତ୍ରୁଟି ବାହାର କରିବା ଚେଷ୍ଟା କରେ କିମ୍ବା ଅତ୍ୟଧିକ ଓଜନ ଉଠାଏ ।  ସାଧାରଣତଃ ଦିନ‌କୁ ୩ରୁ ୮ ଘଣ୍ଟା ଏହିପରି କାର୍ଯ୍ୟକଳାପରେ ବିତାଇଥାଏ ଏବଂ ଅନ୍ୟାନ୍ୟ କାର୍ଯ୍ୟ କ୍ଷେତ୍ର ଦୁର୍ବଳ ହୋଇଥାଏ ।  ରୋଗ ଜଟିଳ ହେଲେ ଆତ୍ମହତ୍ୟା ବା ପ୍ରଚେଷ୍ଟା କରିପାରେ | 

ଜେନେଟିକ, ସାଂସ୍କୃତିକ, ସାମାଜିକ ଏବଂ ମାନସିକ କାରଣଗୁଡ଼ିକର ମିଶ୍ରଣ ହେତୁ ଏହି ରୋଗ ହେଉଥିବା ବିଶ୍ୱାସ କରାଯାଏ ।  ଶିଶୁଙ୍କ ଉପରେ ଅତ୍ୟାଚାର ଏବଂ ପରିବାରର ଇତିହାସ ଥିଲେ ଏହି ରୋଗ ସଙ୍କଟ ରହେ ।  ଏହାକୁ ଏକ ପ୍ରକାର ଅବସେସିଭ୍ - ବାଧ୍ୟତାମୂଳକ ବ୍ୟାଧି ଭାବରେ ବର୍ଗୀକୃତ କରାଯାଇଛି |  ଉପପ୍ରକାରରେ ମାଂସପେଶୀ ଡିସମୋର୍ଫିଆ ଅନ୍ତର୍ଭୁକ୍ତ, ଯେଉଁଥିରେ ଜଣେ ବ୍ୟକ୍ତି ନିଜ ମାଂସପେଶୀକୁ ବହୁତ ଛୋଟ ଅନୁଭବ କରନ୍ତି ଯାହାକି ଅନ୍ୟର ରୂପରେ ଏକ ତ୍ରୁଟି ପ୍ରାଧାନ୍ୟ ହୋଇଥାଏ । 

ସୌନ୍ଦର୍ଯ୍ୟ ପ୍ରସାଧନ ସାଧାରଣତ ଲକ୍ଷଣରେ ଉନ୍ନତି କରେ ନାହିଁ ।  କାଉନସେଲିଂ ଯେପରିକି ଗ୍ୟାନାତ୍ମକ ବ୍ୟବବ‌ହାରିକ ଥେରାପି (ସିବିଟି) କିମ୍ବା ମେଟାକଗ୍ନିଟିଭ୍ ଥେରାପି ସାହାଯ୍ୟ କରିଥାଏ ।  ସିଲେକ୍ଟିଭ ସେରୋଟୋନିନ ରିଅପଟେକ ଇନହିବିଟର ଔଷଧ  ଦେଲେ ୫୦ରୁ ୮୦% ଲୋକଙ୍କ ଉନ୍ନତି ହୋଇପାରେ ।  ଏହି ରୋଗ ଅବସ୍ଥା ହେତୁ ପିଲାମାନେ ବିଦ୍ୟାଳୟ ଛାଡ଼ିପାରନ୍ତି । 

ଏହା ଜନସଂଖ୍ୟାର ୦.୭ରୁ ୨.୪%କୁ ପ୍ରଭାବିତ କରୁଥିବା ଆକଳନ କରାଯାଇଛି ।  ଏହା ସାଧାରଣତ ବିଳମ୍ବିତ ପିଲାଦିନରୁ ଆରମ୍ଭ ହୋଇଥାଏ ।  ସମାନ ଭାବରେ ପୁରୁଷ ଏବଂ ସ୍ତ୍ରୀ ପ୍ରଭାବିତ ହୁଅନ୍ତି, ଯଦିଓ ମାଂସପେଶୀ ଡିସମର୍ଫିଆ ପ୍ରକାର ସାଧାରଣତଃ କେବଳ ପୁରୁଷମାନଙ୍କଠାରେ ଦେଖାଯାଏ ।   ଏହି ଅବସ୍ଥା ୧୮୯୧ ମସିହାରେ ଏନ୍ରିକୋ ମୋର୍ସେଲିଙ୍କ ନାମରେ ନାମିତ ହୋଇଥିଲା ଏବଂ ପ୍ରଥମେ ୧୯୮୦ ମସିହାରେ ଅନ୍ତର୍ଭୁକ୍ତ କରାଯାଇଥିଲା।  

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ଦୃଷ୍ଟିକୋଣ

ଦୃଷ୍ଟିକୋଣ ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅକ୍ଷୟ କୁମାର ପରିଜା । ସଞ୍ଜିତ ରଥ ଏହାର ସଂଳାପ ଲେଖିଥିଲେ ଏବଂ କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସୁଶାନ୍ତ ମଣି । ସଙ୍ଗୀତକାର ଅନୁପ ସେଲଭନ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଏଲିନା ସାମନ୍ତରାୟ ଓ ଶୁଭଶ୍ରୀ ନାଏକ । ହର ରଥ, ଅଙ୍କିତ କୁମାର, ଚୌଧୁରୀ ବିକାଶ ଦାସ, ସନ୍ତୋଷ ମହାପାତ୍ର, ସରୋଜ ପରିଡ଼ା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଓଡ଼ିଆ ସାହିତ୍ୟର ଜଣାଶୁଣା କଥାକାର ହରପ୍ରସାଦ ଦାସ ଜଣେ ବିଚାରପତି ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ମଇ ୨୭ ତାରିଖରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟିକୁ ସମୀକ୍ଷକମାନେ ପସନ୍ଦ କରିଥିଲେ ।

ଅଭିନୟ
 ଏଲିନା ସାମନ୍ତରାୟ
 ଶୁଭଶ୍ରୀ ନାଏକ
 ହର ରଥ
 ଅଙ୍କିତ କୁମାର
 ଚୌଧୁରୀ ବିକାଶ ଦାସ
 ହରପ୍ରସାଦ ଦାସ
 ସନ୍ତୋଷ ମହାପାତ୍ର
 ସରୋଜ ପରିଡ଼ା

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅନୁପ ସେଲଭନ । ବିଜୟ ମଲ୍ଲ ଏହି କଥାଚିତ୍ରଟିର ଗୀତ ରଚନା କରିଥିଲେ । କଣ୍ଠଶିଳ୍ପୀ ଅନ୍ତରା ଚକ୍ରବର୍ତ୍ତୀ ଏହି କଥାଚିତ୍ରଟିର ଶୀର୍ଷକ ଗୀତଟି ଗାଇଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୨୨ର ଓଡ଼ିଆ କଥାଚିତ୍ର‌
ବୁରୋସୁମାବ

ବୁରୋସୁମାବ, ବେପାର ନାମ କ୍ରିସୋଭିଟା, ଏକ ଔଷଧ ଯାହା ଏକ୍ସ-ଲିଙ୍କ ହାଇପୋଫସଫାଟେମିଆ ଓ ଅର୍ବୁଦ-ପ୍ରେରିତ ଓଷ୍ଟିଓମାଲାସିଆ ରୋଗର ଚିକିତ୍ସାରେ ଦିଆଯାଏ ।  ଏହା ୫ ମାସରୁ ଅଧିକ ବୟସ୍କମାନଙ୍କରେ ବ୍ୟବହୃତ ହୋଇପାରେ ।  ଏହା ଚର୍ମ ତଳେ ଇଞ୍ଜେକସନ ଆକାରରେ ଦିଆଯାଏ । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଜ୍ୱର, ଇଞ୍ଜେକ୍ସନ୍ ସ୍ଥାନରେ ଯନ୍ତ୍ରଣା, କାଶ, ମୁଣ୍ଡବିନ୍ଧା, ଅସ୍ଥିର ଗୋଡ଼ ସିଣ୍ଡ୍ରୋମ, କାଭିଟି ଏବଂ ଦାନ୍ତର ଆବସେସ୍ ଅନ୍ତର୍ଭୁକ୍ତ ।  ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, ଉଚ୍ଚ ଫସଫେଟ୍ ଏବଂ ନେଫ୍ରୋକାଲସିନୋସିସ୍ ଅନ୍ତର୍ଭୁକ୍ତ ହୋଇପାରେ ।  ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ ।  ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ପ୍ରୋଟିନ୍ ଏଫଜିଏଫ୨୩କୁ ବାନ୍ଧେ ଓ ଅବରୋଧ କରେ ଏବଂ ବୃକ୍‌କ‌କୁ ଫସଫେଟର ପୁନଃ ଅବଶୋଷଣ କରିବାକୁ ଅନୁମତି ଦିଏ ।

ଏହା ୨୦୧୮ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ଅନୁମୋଦନ କରାଯାଇଥିଲା ।     ଯୁକ୍ତରାଷ୍ଟ୍ରରେ ଏହାର ୩୦ ମିଗ୍ରାର ମୂଲ୍ୟ ୨୦୨୨ରେ ୧୨୨୦୦ ଦଲାର ଥିଲା । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
କୁକୁଡ଼ା ଚୋର

କୁକୁଡ଼ା ଚୋର, ୨୦୨୨ ମସିହାରେ ମୁକ୍ତିଲାଭ କରିଥିବା ଏକ କୋରାପୁଟିଆ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଶୁଭେନ୍ଦୁ ପାଢ଼ୀ । ଜୀବନ ମିଶ୍ର ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ଆନନ୍ଦ କୁମାର କଥାଚିତ୍ରଟିର ଚିତ୍ରନାଟ୍ୟ ଲେଖିଥିଲେ ଓ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ମିଟୁ ସୁନା ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ପ୍ରଜ୍ଞା, ସୁମନ, ଆରଚି, ଶୁଭେନ୍ଦୁ ପାଢ଼ୀ, ଗୁଟୁ, ରାଜା, ମହେଶ ରାଓ, ପ୍ରଭାକର ମିଶ୍ର, କେ ମୋହନ ରାଓ, ସୁଧୀର ମହାପାତ୍ର, କିଶୋର ମିଶ୍ର, ସବିତା ଶତପଥୀ, ତାରିଣୀ ପାତ୍ର, ସୁନିଲ ସେନାପତି, ଲାଲ ବାହାଦୁର ମଲ୍ଲିକ, ରଞ୍ଜନ ସାବତ, ରଞ୍ଜିତ ହରିଜନ, ନୃସିଂହ ପଣ୍ଡା, ସୁଶାନ୍ତ, ସୁନାମ, ସମ୍ପ୍ରିତୀ ହଡ଼ପ ଆଦି କଳାକାରମାନେ ଏହି କଥାଚିତ୍ରଟି ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଏହି କଥାଚିତ୍ରଟି ୨୦୨୨ ମସିହାର ମଇ ୨୭ ତାରିଖରେ ଜୟପୁରସ୍ଥିତ ଏସ୍.ଆର୍. ମଲ୍ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା ।

ଅଭିନୟ
 ପ୍ରଜ୍ଞା
 ସୁମନ
 ଆରଚି
 ଶୁଭେନ୍ଦୁ ପାଢ଼ୀ
 ଗୁଟୁ
 ରାଜା
 ମହେଶ ରାଓ
 ପ୍ରଭାକର ମିଶ୍ର
 କେ ମୋହନ ରାଓ
 ସୁଧୀର ମହାପାତ୍ର
 କିଶୋର ମିଶ୍ର
 ସବିତା ଶତପଥୀ
 ତାରିଣୀ ପାତ୍ର
 ସୁନିଲ ସେନାପତି
 ଲାଲ ବାହାଦୁର ମଲ୍ଲିକ
 ରଞ୍ଜନ ସାବତ
 ରଞ୍ଜିତ ହରିଜନ
 ନୃସିଂହ ପଣ୍ଡା
 ସୁଶାନ୍ତ
 ସୁନାମ
 ସମ୍ପ୍ରିତୀ ହଡ଼ପ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମିଟୁ ସୁନା । ଜୀବନ ମିଶ୍ର ଏହି କଥାଚିତ୍ରଟିର ସମୁଦାୟ ୪ଟି ଯାକ ଗୀତ ରଚନା କରିଥିଲେ । ମିଟୁ ସୁନା, ଦୁଷ୍ମନ୍ତ ସୁନା, କାଳୀଚରଣ ବାଗ, ଅମ୍ରିତା ନାୟକ, ସଞ୍ଜୁ ମହାନ୍ତି, ଅନ୍ତରା ଚକ୍ରବର୍ତ୍ତୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୨୨ର ଓଡ଼ିଆ କଥାଚିତ୍ର‌
ଶ୍ରେଣୀ:କୋରାପୁଟିଆ କଥାଚିତ୍ର